|  |
| --- |
| Srbija-Grb_wp_1024 |
| **Рeпублика Србија****МИНИСТАРСТВОПОЉОПРИВРЕДЕ,****ШУМАРСТВА И ВОДОПРИВРЕДЕ**Број: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Датум: **\_\_\_\_\_\_.2025.** годинеНемањина 22-26Б е о г р а д |

*Уговорне стране:*

**1. Република Србија - Министарство пољопривреде, шумарства и водопривреде**, Београд, Немањина 22-26, ПИБ 108508191, матични број: 17855140, које представља \_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Наручилац)

***и***

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_**са седиштем у \_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_, порески идентификациони број \_\_\_\_\_\_\_\_\_\_\_, матични број \_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_ (у даљем тексту: Добављач)

*закључују следећи*

**ПРЕДЛОГ ТЕКСТА УГОВОРА**

*Уговорне стране сагласно констатују следеће правно и чињенично стање:*

**1.** У складу са чланом 27, став 1, тачка 1) Закона о јавним набавкама („Службени гласник РС“ број 91/2019 и 92/23) и одредбама Директиве о уређивању поступака набавки у Министарству пољопривреде, шумарства и водопривреде број 003528163 2024 14840 002 003 405 001 00 001 од 23.12.2024. године, Наручилац је спровео поступак изузете набавке која је у Интерном плану изузетих набавки за 2025. годину предвиђена под редним бројем 50.

**2.** Документација о набавци, која садржи Позив за учешће у предметном поступку изузете набавке, Образац понуде са предметом набавке и предлог текста уговора је упућена путем електронске поште, на адресу привредног субјекта дана \_\_\_\_\_\_\_\_\_ 2025. године.

**3.** Добављач је доставио **самостално/заједничку/са подизвођачем** понуду број \_\_\_\_\_\_\_ од \_\_\_\_\_2025. године која у потпуности одговара спецификацији/опису предметa набавке и која не прелази износ процењене вредности набавке, a налази се у прилогу уговора и представља његов саставни део.

**4.** Лице које спроводи набавку је, дана \_\_\_\_\_\_.2025. године, сачинило Извештај о спроведеном поступку предметне изузете набавке, којим је предложило закључење уговора са именованим добављачем, те се овај уговор закључује у складу са наведеним.

***Предмет уговора***

***Члан 1***

Предмет уговора је регулисање међусобних права и обавеза у вези са набавком услуге базиране на вештачкој интелигенцији са приступом ChatGPT моделу (или еквивалентном) – приступ апликацији/платформи \_\_\_\_\_\_\_\_\_\_\_\_\_\_\_\_\_\_\_\_\_\_\_.

 ***(биће преузето из понуде*)**

Предмет набавке детаљније је описан у Обрасцу понуде у делу I) Опис предмета набавке, а извршава се у складу са понудом Добављача број \_\_\_\_\_\_ од 2025. године **(*биће преузето из понуде*)**, која је саставни део овог уговора.

***Обавезе уговорних страна***

***Члан 2***

У циљу извршења уговореног посла, Добављач је обавезан да:

- омогући приступ платформи за укупан број од 20 корисника, у року од \_\_\_\_\_\_ дана  од дана \_\_\_\_\_\_\_\_\_\_\_\_\_\_\_\_***(биће преузето из понуде).***

 - пружи сву неопходну техничку помоћ корисницима Наручиоца у коришћењу базе,

 - на позив Наручиоца, у случају уочених техничких сметњи у коришћењу предмета набавке, одмах предузме све неопходне радње у циљу омогућавања несметаног коришћења истог,

 - у моменту закључења уговора достави податак о најмање једном лицу за контакт.

***Члан 3***

У циљу извршења уговореног посла, Наручилац је у обавези да:

- обезбеди исправне PC Pentium компатибилне рачунаре који испуњавају минималне хардверске и софтверске захтеве за коришћење *пшредмета набавке* из члана 1 овог уговора;

- обавести Добављача о лицу овлашћеном за комуникацију са Добављачем/администратору;

- изврши плаћање у складу са одредбама овог уговора;

- у случају техничких сметњи одмах позове лице задужено за комуникацију или службу за подршку Добављача у циљу отклањања техничких сметњи, односно давања одговарајућих упутстава у циљу несметаног коришћења пакета.

***Вредност уговора и цена***

***Члан 4***

Укупна вредност уговора за 20 кoрисникa, за период од 12 месеци износи \_\_\_\_\_\_ динара без обрачунатог пореза на додату вредност односно \_\_\_\_\_\_ динара ***(биће преузето из понуде)*** са порезом на додату вредност.

Јединична цена за једног корисника, за период од 12 месеци износи \_\_\_\_ динара ***(биће преузето из понуде)*** без обрачунатог пореза на додату вредност односно \_\_\_\_\_\_ динара ***(биће преузето из понуде)*** са порезом на додату вредност.

У понуђену цену урачунати су сви трошкови који терете предмет уговора.

Промена цена наведених у понуди Добављача није могућа.

***Начин плаћања***

*Напомена:*

Начин плаћања биће конкретизован у складу са одговарајућим наводима из понуде добављача.

***Члан 5***

Плаћање се врши на основу рачуна, сачињеног у складу са одредбама Закона о порезу на додату вредност, Зaкoна o eлeктрoнскoм фaктурисaњу ("Сл. глaсник РС", бр. 44/2021, 129/2021, 138/2022, 92/2023 и 94/2024) и осталих односних позитивнх прописа.

КЈС овог наручиоца је 14840.

Уз рачун мора бити приложена копија потврде – извештаја о извршеној дозволи за укупнан број приступа, оверена од стране овлашћеног лица Наручиоца.

Рок за плаћање рачуна је \_\_\_\_\_ дана ***(биће преузето из понуде)*** доставе путем СЕФ-а.

КЈС овог наручиоца је 14840.

Плаћање се врши на текући рачун који Добављач наведе у рачуну.

***Члан 6***

Средства за реализацију овог уговора у току 2025. године обезбеђена су Законом о буџету Републике Србије за 2025. годину.

Обавезе које доспевају у наредној буџетској години биће реализоване највише до износа средстава која ће Наручиоцу бити одобрена за предметне намене, у складу са законом којим се уређује буџет за ту годину.

Уколико у току трајања уговора нe будe рaспoлoживих буџeтских срeдстaвa услед ребаланса, принудног извршења или других разлога који доведу до немогуности плаћања, Наручилац задржава право једностраног раскида уговора, без права Добављача на накнаду штете односно, уз сагласност друге уговорне стране, измену уговора којом ће се износ означен као укупна вредност уговора односно као максимални износ плаћања у току конкретне године умањити у смислу усклађивања са износом расположивих средстава на одговарајућим буџетским позицијама уз истовремено усклађивање количина и/или трајања коришћења предметне услуге.

Сва уговорена потраживања Добављача по основу овог уговора, Наручилац може исплатити само до износа расположивог на одговарајућим буџетским апропријацијама.

Наручилац задржава право да плаћање доспеле обавезе изврши у складу са могућностима извршења буџета, имајући у виду расположиве месечне квоте, а Добављач је сагласан да се сва плаћања изврше у складу са наведеним могућностима.

***Средство обезбеђења***

*Напомена:*

Уговор ће садржати одредбу о средству обезбеђења за повраћај авансног плаћања уколико угово буде закључен са понуђачем који у својој понуди захтева авансну исплату дела уговорене укупне цене.

***Члан 7***

Средство финансијског обезбеђења за повраћај авансног плаћања **је бланко сопствена меница.**

Добављач је дужан да, најдоцније у року од 3 радна дана од дана потписивања уговора, преда Наручиоцу:

**- једну (1) бланко сопствену (соло) меницу**, без жираната, са клаузулом „без протеста“ и „по виђењу“, уредно пoтписaну од стране овлашћеног лица понуђача у складу са картоном депонованих потписа и евидентирану у регистру меница и овлашћења који води Народна Банка Србије, с тим да потпис и печат не смеју прећи бели руб (маргину) меничног бланкета;

- **једно (1) менично овлашћење (писмо)** којим добављач неопозиво и безусловно овлашћује Наручиоца да испуни наведену меницу уписивањем места и датума издавања менице, датума доспећа, укупног износа меничне своте, а по потреби и других небитних меничних елемената, што значи да се добављач, као менични дужник, безусловно и неопозиво одриче права приговора на начин испуњавања менице, те да овлашћује Наручиоца, као меничног повериоца, да без протеста и вансудски изврши наплату потраживања по основу овог уговора са рачуна добављача;

 - **оверену копију картона депонованих потписа**, са оригиналном овером од стране пословне банке добављача, која не може бити старија од 15 дана пре доставе позива за доставу понуде.

Менично писмо - овлашћење мора бити потписано од стране овлашћеног лица Добављача . Број рачуна на меничном овлашћењу и картону депонованог потписа морају бити исти. У случају промене лица овлашћеног за заступање, менично овлашћење остаје на снази.

Меница и менично овлашћење се обавезно оверавају печатом, уколико Добављач користи печат.

Вредност средства обезбеђења за повраћај авансног плаћања утврђује се у износу укупног аванса односно укупне вредности уговора.

Наручилац задржава право да реализује средствo финансијског обезбеђења уколико Добављач не испуни обавезе утврђене уговором и документацијом о набавци на уговорени начин, односно не оправда исплаћени аванс.

Средство обезбеђења за повраћај авансног плаћања траје 7 (седам) дана дуже од дана правдања аванса.

 Након истека периода важења овог средства обезбеђења, Наручилац се обавезује да Добављачу врати издато средство обезбеђења, на његов писани захтев. Уколико Добављач захева да му се средство обезбеђења врати редовном поштом, меница ће пре слања на захтевани начин бити поништена.

Предаја средства финансијског обезбеђења за повраћај авансног плаћања је услов за исплату.

*Напомена:*

Овај члан садржаће и начин правдања аванса, а који ће зависити од начина плаћања преосталог дела цене (након исплате аванса) који је понуђач понудио и то:

- уколико се захтева исплата преосталог дела цене у целости након испоруке, Добављач ће у рачуну исказати укупну вредност уговора умањену за исплаћени аванс и тако добијени износ назначити као износ за плаћање;

- уколико се захтева исплата преосталог дела цене месечно, након истека месеца у коме је услуга коришћена,правдање исплаћеног аванса врши се кроз првих десет месечних рачуна, тако да се сваки рачун умањује за 4%.

***Трајање уговора***

***Члан 8***

Уговор се закључује даном потписивања обе уговорне стране. У случају да се уговор не потписује од обе уговорне стране истог дана, као датум закључења уговора се сматра каснији датум.

Предметна услуга се користи 12 месеци од дана омогућавања приступа платформи лицу кога Наручилац одреди за администратора.

Уговор престаје да важи испуњењем свих обавеза уговорних страна.

***Заложно право***

***Члан 9***

Потраживања из закљученог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

***Комуникација***

***Члaн 10***

 Целокупна комуникација уговорних страна у вези примене одредби овог уговора вршиће се преко контакт особа, у писаном облику и то електронском поштом, на електронске адресе контакт особа. Комуникација се може обављати и редовном поштом.

 Уговорне стране су дужне да, непосредно по потписивању овог уговора, размене писана обавештења која ће садржати податке о контакт особама, бројевима мобилних телефона и електронским адресама контакт особа преко којих се остварује комуникација у вези примене одредби овог уговора.

Уговорне стране су дужне да, без одлагања, у писаним путем, једна другу обавесте о евентуалној промени контакт особе, електронске адресе контакт особа и/или броја контакт телефона.

***Промена података***

***Члан 11***

Добављач је дужан да без одлагања, а најкасније у року од 5 дана од дана настанка промене у било којем од података наведених у изјави из тачке 8) Обрасца понуде, о промени писаним путем обавести Наручиоца и да је документује на прописан начин.

***Раскид уговора***

***Члан 12***

Уговор се може споразумно и једнострано раскинути.

 Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

Уговор се може споразумно раскинути у свако доба, осим у невреме, уколико престане да постоји заједнички интерес уговорних страна за реализацију предмета уговора, уз прецизно дефинисање међусобних права и обавеза насталих до момента раскида уговора.

Споразумом о раскиду уговора, уговорне стране утврђуjу прaвa и oбaвeзе настале до момента раскида као и дан престанка важења угoвoрa.

Уколико се сауговарачи другачије нe дoгoвoрe, угoвoр престаје да важи истеком рока од 15 дана од дана споразума о раскиду, у ком року су уговорне стране дужне да се придржавају одредби овог уговора.

Наручилац може једнострано раскинути уговор уколико, у току трајања уговора нe будe рaспoлoживих буџeтских срeдстaвa услед ребаланса, принудног извршења или других разлога који доведу до немогуности плаћања, као и уколико Добављач не поштује уговорене обавезе.

 У случају раскида уговора, Добављач је обавезан да без одлагања изврши повраћај неискоришћеног (неоправданог дела аванса). У супротном, Наручилац ће активирати меницу за повраћај авансног плаћања.

***Завршне одредбе***

***Члан 13***

 Саставни део овог уговора је понуда Добављача број \_\_\_\_\_ од \_\_\_\_\_.2025. године у којој је садржан и детаљан опис предмета набавке.

***Члан 14***

 Све измене и допуне овог уговора врше се у писаном облику, закључењем одговарајућег анекса.

 За све што овим уговором није предвиђено примењиваће се одредбе Закона о облигационим односима, односних прописа којима се уређује предмет набавке, Закона о заштити потрошача, као и закона и подзаконских прописа којима се уређује буџет и буџетско пословање.

***Члан 15***

 Све евентуалне спорове, уговорне стране решаваће споразумно, тумачењем одредби уговора, захтева Наручиоца и понуде Добављача.

 Уколико уговорне стране не постигну споразумно решење, спор ће решавати стварно надлежан суд у Београду.

***Члан 16***

Уговор је сачињен у 4 (четири) равногласна примерка, од којих свака уговорна страна задржава по 2 (два) примерка.